La 7a MICE baixa el teló a Sagunt
25 de febrer 2019

![Imagen 1](/media/btjhkxo4/052_c_mice2019_01.jpg)![Imagen 2](/media/3kulv00w/052_c_mice2019_04.jpg)

![](/media/0cldmqtt/052_c_mice2019_08.jpg)  
  

La Mostra Internacional de Cinema Educatiu (MICE) va concloure la 7a edició a Sagunt 

el passat dissabte, 23 de febrer. La plaça Cronista Chabret i l’Auditori Joaquín Rodrigo van ser els escenaris elegits per tancar l’edició de 2019 d’este festival de cinema per i per a estudiants.

  

La Glorieta es va omplir de xiquets i xiquetes per celebrar la cloenda d’este festival que va comptar amb les activitats teatrals organitzades per l’Escola Municipal de Teatre i Camí de Nora, l’actuació musical del grup de percusió Kirama Kergi i una muixeranga a càrrec de l’asociació La Diabòlica Morvedre al ritme del tabal y la dolçaina dels Germans Caballer.

  

![](/media/ol0jdtbh/052_c_mice2019_02.jpg)  
![](/media/rsgdriem/052_c_mice2019_03.jpg)  
![](/media/ffucyxxc/052_c_mice2019_05.jpg)  
![](/media/w1pd1ed1/052_c_mice2019_06.jpg)  
  

La gala de lliurament de premis va tindre lloc, seguidament, en l’Auditori Joaquín Rodrigo, on es concediren un total de 59 guardons a treballs tant d’àmbit autonòmic como nacional i internacional. Un acte dinàmic en que se donaren cita la música en directe amb diverses interpretacions de peces musicals de pel·lícules conegudes per part del grup de vent-metall del Conservatori Professional de Música Joaquín Rodrigo i d’un solista d’oboè i xicotetes actuacions teatrals per lliurar els guardons als premiats per part del grup de treball del CEFIRE Sagunt, encapçalats per Vicente Lorenzo, i amb Xavier Vilaplana com a mestre de cerimònia. A més, el grup Locomotora Jazz Band va amenitzar l'acte amb música mentre s'entregaven els premis.

  

L'alcalde de Sagunt, Quico Fernández, i el delegat d'Educació i de Cultura, José Manuel Tarazona, van assistir a la celebració, així com l'actriu i cantant, Hanna Schygulla, o la recentment guardonada amb el premi Goya 2019 a millor maquillatge i perruqueria i veïna del Port de Sagunt, Amparo Sánchez, entre d’altres.

  

![](/media/sdzj4te1/052_c_mice2019_07.jpg)  
  

Fernández va agrair als organitzadors d'esta mostra ja que celebrar-la a Sagunt com a Capital Valenciana de la Cultura és un fet important per a la ciutat. L'alcalde va afirmar que una societat basada en una bona educació, en valors, en sensibilitats, en coneixements, és la base d'una bona societat i “**això mostra que la ciutat confia en l'educació i en la cultura com una de les oportunitats de créixer**”.

  

Per altra banda, el delegat d'Educació i de Cultura, José Manuel Tarazona, va afirmar que la MICE “**suposa un suport a la nostra Capital Cultural Valenciana en l'àmbit audiovisual i a més connecta amb el món cultural en l'àmbit educatiu**”. Totes les activitats que s'han dut a terme en estes dos setmanes “**s'han vistes unides hui en la força que ha agafat este projecte que hui ha conclòs a Sagunt la 7a edició**”.  Tarazona va agregar que com a Capital Cultural Valenciana, Sagunt comparteix els mateixos valors de participació social, d'integració i de “**mirar cap al futur perquè el món audiovisual és el món que ens espera cara al futur**”.

  

L'actual director de la mostra, Josep Albiol, va qualificar “**d’emocionant la gala de clausura d'un festival que ha comptat amb 48.000 espectadors, 28.000 reproduccions i 420 col·legis implicats tant valencians com de fora**” i va afirmar que és el festival educatiu més gran del món i la mostra infantil i juvenil més important d'Europa, per la qual cosa “**tenim a tot el continent europeu i al llatinoamericà pendents ara mateix de Sagunt**”. Va donar les gràcies al professorat i a l'alumnat valencià, així com a l'associació Jordi el Mussol, organitzadora del festival, i al CEFIRE de Sagunt per la gala de clausura i va aprofitar per a demanar a les institucions corresponents que tinguen en compte esta mostra. 

  

Els centres educatius locals van estar representants en estos guardons en tres modalitats. L'alumna Julia Camacho de 5é de primària del CEIP Cronista Chabret va ser guardonada en la categoria Premi del Público dibuixant la MICE Sueca 2019 amb un dibuix sobre la seua pel·lícula favorita. I els curts _Els nostres drets_ del CEIP Victoria i Joaquín Rodrigo i _El diari lila de la Carlota_ de l'IES Camp de Morvedre van ser premiats amb els guardons MICE València secció Educació Infantil fins a 6 anys i MICE València secció Book-Tràiler educació Secundària, Batxillerat i Cicles Formatius, respectivament.

  

L'edició de 2019 d'esta mostra de cinema educatiu d'àmbit internacional ha comptat amb 300 curtmetratges realitzats per alumnat de totes les edats de diferents centres dins d'entorns d'aprenentatge. La MICE va nàixer gràcies al mestre de primària i cinèfil, Josep Arbiol, per la preocupació per l'educació en un moment en què l'obtenció del coneixement es realitza mitjançant experiències intervingudes i dirigides amb una innegable influència dels mitjans de comunicació i les tecnologies.

  

![](/media/0syfhznr/052_c_mice2019_09.jpg)  

​

*   [](http://www.facebook.com/sharer.php?u=https://aytosagunto.es/va/actualitat/la-7a-mice-baixa-el-telo-a-sagunt/ "Facebook")
*   [](http://twitter.com/share?url=https://aytosagunto.es/va/actualitat/la-7a-mice-baixa-el-telo-a-sagunt/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-7a-mice-baixa-el-telo-a-sagunt/ "Linked In")
*   [](mailto:?body=https://aytosagunto.es/va/actualitat/la-7a-mice-baixa-el-telo-a-sagunt/)